Държавен вестник, бр. 6, 2026 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  6
Член 8. Неприкосновеност на помещенията 
на Постоянния местен офис
Раздел 8.01. Помещенията на Постоянния 
местен офис и всички транспортни средства, 
притежавани или държани от Банката и/или 
от Ръководителя на офиса, където и да се 
намират на територията на България, са 
неприкосновени и са под контрола и властта 
съответно на Банката и/или на Ръководителя 
на офиса. 
Раздел 8.02. Никое длъжностно лице на 
България или лице, упражняващо каквато 
и да е публична власт, независимо дали е 
административна, съдебна, военна, или право­
прилагаща, няма да влиза в помещенията на 
Постоянния местен офис освен със съгласието 
и съгласно условия, одобрени от Президента 
на Банката. Такова съгласие може да се при­
еме в случай на пожар или други бедствия, 
изискващи бързи защитни действия.
Член 9. Защита на Постоянния местен офис
България ще предприеме всички необхо­
дими мерки, както и когато е необходимо, 
за да осигури сигурността и защитата на 
помещенията на Постоянния местен офис и 
персонала на Банката срещу всякакви нараня­
вания, загуби, проникване или повреда, както 
и за предотвратяване на всяко нарушение на 
закона и реда в Постоянния местен офис или 
при накърняване репутацията на Банката. Във 
всички случаи България осигурява стандарт 
на сигурност и защита на Постоянния местен 
офис не по-нисък от този, който се предоставя 
на дипломатическите мисии в България.
Член 10. Услуги
Раздел 10.01. България гарантира, че По­
стоянният местен офис ще бъде снабден с 
необходимите съоръжения и комунални ус­
луги, включително, но без да се ограничава 
до електричество и комуникационни услуги, 
вода, канализация, газ, отводнителни тръби, 
събиране на отпадъци и противопожарна 
защита и че тези съоръжения и комунални 
услуги ще бъдат с качество, което не е по-
ниско от това, предоставяно на всяка друга 
международна организация или дипломати­
ческа мисия, както и че тези съоръжения и 
комунални услуги се предоставят на разумни 
цени и условия. В случай на прекъсване или 
възможност от прекъсване на някои от об­
ществените съоръжения и комунални услуги 
България ще счита нуждите на Постоянния 
местен офис за еднакво важни с тези на 
всяка друга международна организация или 
дипломатическа мисия, действащи на тери­
торията на България, като ще предприеме 
всички необходими стъпки, за да гарантира, 
че дейностите и операциите на Банката не 
са засегнати.
Раздел 10.02. Когато електричество, газ, 
вода, комуникации или други обществени 
съоръжения и/или комунални услуги се 
предоставят от България или от власти под 
контрола на България, Банката ще бъде так­
сувана за такива обществени съоръжения 
и/или комунални услуги на не по-малко бла­
гоприятни ставки от тези, начислявани на 
всяка друга международна организация или 
дипломатическа мисия в България.
Раздел 10.03. България предоставя на 
Банката третиране, но не по-малко благопри­
ятно от третирането, което България може 
да предостави на всяка друга международна 
организация по отношение на получаването, 
количествата и тарифите на бензин или други 
горива и масло за превозни средства и други 
транспортни средства, необходими за офици­
алната употреба на Банката (включително за 
използване от Персонала на Банката). 
Раздел 10.04. При поискване България ще 
съдейства на Банката за получаване на услуги 
и/или дейности, необходими за поддържане 
на Помещенията на Постоянния местен офис 
в състояние, подходящо за ефективното из­
пълнение на функциите на Банката. Банката 
заплаща разходите, свързани с тези услуги.
Член 11. Освобождаване от данъчно облагане
Раздел 11.01. Банката, нейните активи, 
имущество, доходи и печалби ще бъдат осво­
бодени от всякаква форма на данъчно обла­
гане (включително, но без да се ограничава 
до данък върху дохода, печалба/корпоративен 
данък, данък върху капиталовата печалба 
и/или данък при източника), такси и/или 
начисления. Съответно всички плащания към 
Банката се извършват безплатно и изцяло, без 
приспадане или удържане на данъци, такси 
и/или начисления от каквото и да е естество.
Раздел 11.02. Покупки и/или услуги, извър­
шени или използвани за и/или при упражнява­
нето на официалните дейности на Банката, се 
освобождават от всички данъци (включително 
данък върху добавената стойност), такси и/или 
начисления от всякакъв характер. Ако цената 
на такива покупки и/или услуги включва да­
нъци, такси и/или начисления от каквото и да 
е естество, България ще предприеме подходя­
щи мерки за предоставяне освобождаване от 
такива данъци, такси и/или начисления или 
за осигуряване на тяхното възстановяване. 
Раздел 11.03. Стоки, внесени от Банката 
в България и необходими за упражняването 
на нейните официални дейности, се внасят 
от името на Банката и се освобождават от 
всички вносни мита, данъци, такси, начис­
ления и налози, както и от всички забрани 
и ограничения за внос. Стоки, изнесени от 
Банката от България, както и необходимите за 
упражняване на нейните официални дейности, 
ще бъдат освободени от всички експортни 
мита, данъци, такси, начисления и налози, 
както и от всички забрани и ограничения 
за износ.